Legal Document

Category: 17

Text:
15. ΠΡΟΕΔΡΙΚΟ ΔΙΑΤΑΓΜΑ της 27 Σεπτ./7 Νοεμ. 1985 (ΦΕΚ Δ΄  631) Τεχνικός Κανονισμός για τον τρόπο κατανομής δαπανών κεντρικής θέρμανσης σε κτίρια που περιλαμβάνουν περισσότερες της μιας ιδιοκτησίες. Έχοντας υπόψη: 1.Τις διατάξεις του άρθρ. 6 του Νόμ. 1512/1985 (ΦΕΚ 4/Α) και ειδικότερα την παρ. 7 αυτού. 2.Τις διατάξεις του Νόμ. 1558/1985 «Κυβέρνηση και Κυβερνητικά όργανα» (ΦΕΚ 137/Α). 3.Την υπ’ αριθ. 708/1985 γνωμοδότηση του Συμβουλίου της Επικρατείας, με πρόταση των Υπουργών Δικαιοσύνης και Περιβάλλοντος Χωροταξίας και Δημοσίων Έργων, αποφασίζουμε: ΤΕΧΝΙΚΟΣ ΚΑΝΟΝΙΣΜΟΣ ΚΑΤΑΝΟΜΗΣ   ΔΑΠΑΝΩΝ ΚΕΝΤΡΙΚΗΣ ΘΕΡΜΑΝΣΗΣ  ΚΤΙΡΙΩΝ Άρθρ.1.-1.ΓΕΝΙΚΑ 1.1.Ο κανονισμός αυτός αφορά στον τρόπο κατανομής ανά ιδιοκτησία των δαπανών κεντρικής θέρμανσης κτιρίων που περιλαμβάνουν περισσότερες της μιας οριζόντιες ιδιοκτησίες. 1.2.Η Κεντρική θέρμανση των κτιρίων της προηγούμενης περίπτωσης (Ι.Ι.) είναι κοινόχρηστο αγαθό και ο τρόπος κατανομής των δαπανών της στις επί μέρους ιδιοκτησίες γίνεται ως εξής: